Vonnisoplegging in Coligny-saak uitgestel | Maroela Media
Regter Ronnie Hendricks het die saak teen Pieter Doorewaard en Phillip Schutte tot 6 Maart uitgestel.
Die staat het aangevoer Mosweu is dood toe hy op 20 April 2017 van 'n bewegende voertuig afgestamp is. Die twee mans is ook skuldig bevind op aanklag van ontvoering, intimidasie, diefstal en die rig van 'n vuurwapen.
Die verdediging het getuig ter versagting van vonnis en die staat het lewenslange tronkstraf versoek op aanklag van moord, tien jaar op aanklag van ontvoering, twee jaar op aanklag van intimidasie, een jaar op aanklag van diefstal en drie jaar vir die rig van 'n vuurwapen.
Staatsaanklaer Rapula Molefe het gesê die twee het geen berou getoon nie en hulle het nie hul meegevoel betuig met Mosweu se familie nie. Hy het Mosweu se dood as "gruwelik" beskryf. "Die oorledene is dood vir 'n sonneblom ter waarde van R80," het Molefe gesê.
Adv. Celice Zwiegelaar, vir Doorewaard, het aan die hof gesê hy het berou toon. "Die hof moet tydens vonnisoplegging besluit wat die samelewing nodig het, en nie wat die samelewing wil hê nie. In hierdie geval is lewenslange tronkstraf nie nodig nie."
Adv. Pieter Smit, vir Schutte, het gesê die twee is reeds deur publieke mening veroordeel. Hy het versoek dat die hof in ag moet neem Schutte is getroud en het drie minderjarige kinders. Hy is die enigste broodwinner vir sy gesin. Smit het aan die hof gesê sy kliënt ly ook aan depressie en het reeds 14 kg verloor sedert hy in Oktober 2017 skuldig bevind is.
Net in Sa.Word by n plaashius ingebreuk en mense word amper dood gemartel en n saak van Huisroof word ondersoek.Jy van n vermeende Dief en jy word met die hele boek geslaan Dit ook Nadat die eenigste getuie nie eers weet wat regtig aangan nie dan se hy hy gelieg dan weer hy het nie nie net die saak nie van tevore ook al gebeur uiters swak tiepies ek hoop Gerrie Nel en Barrie Roux kan julle los kry en sommer ook n hele klomp geld vir julle kry vir pyn en lyding en ook dan die betrokke mense wat… Lees meer »
Dink die regter besef hy is nou in n hoek gedryf weet nie wat om te doen nie nou stel hy maar uit
Soos gewoonlik is die inligting verkeerd oorgedra. Phillip het ongeveer 40kg verloor en dit is op rekord in die hof geplaas,
In die slotbetoog deur die staatsaanklaer word daar elke keer aangevoer dat die beskuldigdes het nie berou getoon nie, ook nie meegevoel met die oorledene se familie betuig nie. Dit lyk my dis al rympie wat hulle ken, word hulle so geleer, want hoe in jou lewe werk dit as mens in jou onskuld glo, in effek weet jy mos jy is onskuldig, dat jy berou moet toon en meegevoel moet betuig?